Românii, campioni la automedicație: 60% iau pastile fără acordul medicului.
Românii apelează des la pastile, fără recomandarea unui doctor. Cele mai folosite medicamente pentru dureri sunt pe bază de ibuprofen. Experţii spun că analgezicele au numeroase efecte adverse şi nu trebuie combinate.
De câte ori nu te-ai simțit bine și ai dat fuga la cutia cu medicamente ca să te pui pe picioare?Așa, după ureche, fără să vorbești cu un medic.Problema este că NU ești singurul și că, la noi, automedicația este boală națională.Circa 60% dintre români au pastile în casă şi le folosesc după cum îi taie capul, fără acordul unui medic.Cele mai folosite pastile sunt cele pentru dureri, antiinflamatoareleMonica Curelea, este medic de familie și spune că a avut de-a face cu foarte mulți pacienți care cred că se pot diagnostica și trata singuri."De multe ori vin cu efecte adverse foarte multe datorită medicamentelor prost alese. Vin cu dureri de stomac, cu pete pe ei, cu erupţii pe piele, pe tegumente. Pentru orice durere, pe piaţă sunt o mulţime de antiinflamatorii. Nu trebuie să le asociezi cu alte medicamente. Au toxicitate hepatică, au efecte asupra rinichilor", a spus medicul de familie Monica Curelea.Iar cu antiinflamatoarele nu e de glumit.Pot afecta fertilitatea bărbaţilor, pot creşte riscul unui atac de cord sau pot agrava problemele deja existente.